لورالائی: کمشنر لورالائی ڈویژن محمد گل خلجی نا کماشی ٹی ڈویژنل ٹاسک فورس برائے انسداد پولیو مہم نا دیوان اس اڈ ہلک۔ ہراٹی ایریا کوآرڈینیٹر ڈبلیو ایچ او ڈاکٹر ذکیہ نعمت،این سٹاف آ فیسر ڈاکٹر عبدالحمید خان، پی ڈی اے ڈبلیو ایچ او عزت اللہ خان و ایلو افسرک بشخ ہلکر وخت اس کہ لورالائی ڈویژن نا ہر چار آ ضلع غاتا ڈپٹی کمشنر و محکمہ ہیلتھ نا افسرک بذریعہ ویڈیو لنک بشخ ہلکر۔ ڈبلیو ایچ او نا ڈاکٹر زکیہ نعمت بریفنگ ترسا پارینے کہ یکم آن 5 اگست اسکان انسداد پولیو مہم برجا سلک۔ اینخو فروری ٹی بیرہ اسہ کیس اس ضلع خیبر کے پی کے آن رپورٹ مس و 5 کیس اوغانستان آن رپورٹ مسنو صوبائی کہول آ ہچ ءُ کیس اس رپورٹ متنے۔ ولدا ہم لورالائی ڈویژن اٹ ہلوک آ ٹیسٹ آتیٹی تھریٹ ساڑی ارے۔ ننا سیم جتا جتا ضلع غاتیان بیدس پنجاب و کے پی کے تون ہم ملک۔
(آن لائن)
